cyanic-selkie/wikianc huggingface dataset:
Aurhø
Aurhø er ein fjelltopp med ei grusmorene på nordvestsida, 1,5 km aust for Slettfjell i Ahlmannryggen i Dronning Maud Land. Det vart kartlagd av norske kartografar frå landmålingar og frå flyfoto av Den norsk-britisk-svenske antarktisekspedisjonen (1949–1952), leia av John Schjelderup Giæver og namngjeve «Aurhø» som tyder grushøgda.
Spesialsambandstenesta i Russland
Spesialsambandstenesta i Russland er underlagd Føderal verneteneste og vert forkorta (Spetssvyaz eller Spetssviaz (russisk Служба специальной связи и информации, Спецсвязь России). Det er eit spesielt kryptografi-samband med ansvar for innsamlig og analyse av framande samband og framande SIGINT-freistnader mot Russland. Oppgåva er òg vern av regjeringa sine samband og informasjonssystem, og dette inneber kryptoanalyse. Denne sambandstenesta kontrollerer òg Tsjeget (atomkofferten) som kan utløyse global atomkrig.
NM i symjing 1992
50 meter fri
<br style="clear:both;" />
200 m fri
<br style="clear:both;" />
400 m fri
<br style="clear:both;" />
1500 m fri
<br style="clear:both;" />
100 m rygg
<br style="clear:both;" />
200 m rygg
<br style="clear:both;" />
100 m bryst
<br style="clear:both;" />
200 m bryst
<br style="clear:both;" />
100 m butterfly
<br style="clear:both;" />
200 m butterfly
<br style="clear:both;" />
200 m medley
<br style="clear:both;" />
400 m medley
<br style="clear:both;" />
100 meter fri
<br style="clear:both;" />
Muslingkreps
Muslingkreps (Ostracoda) er ei samling småe krepsdyr som lever både i havet og i ferskvatn. Namnet har dei fått frå forma deira, som er so lik på muslingar at dei kan forvekslast utan nærare undersøkingar. Til liks med muslingar har muslingkreps eit todelt kalsifisert skal som kan lukkast ved hjelp av eit kippe tverrgåande musklar og eit hengselsystem på ryggsida. Anatomien er derimot tydeleg frå eit sant krepsdyr, med både bein, munndelar og fleire andre organ som lett kan relaterast til hummar, krabbar og kreps.
13 000 artar muslingkreps er estimerte eller kjende frå saltvatn, medan 2 000 artar er estimerte å finnast i ferskvatn. I Noreg er 232 artar registrerte og 250 artar er estimerte å leva her totalt (per juli 2016 eller tidlegare).
NM i symjing 1992
1 meter sviktstup, menn
<br style="clear:both;" />
Forening for Sosialt Arbeid
Forening for Sosialt Arbeid, tidlegare Norsk Forening for Sosialt Arbeid og Norsk Helse- og Sosialforum, er ein frivillig organisasjon som i hovudsak har jobba med utfordringer knytt til norsk sosialpolitikk, òg kjent som velferdspolitikk. I seinare år har dei òg jobba med solidaritetsarbeid og sosiale problem globalt. Organsisasjonen blei skipa i 1909 av statistikaren og seinare Noregs Bank-direktøren Nicolai Rygg. Noverande leiar er sosionomen Njål Petter Svensson, mellom anna tidlegare seniorrådgjevar i NAV, og ein av dei første initiativtakarane til Uteseksjonen.
NM i symjing 1992
3 meter sviktstup, menn
<br style="clear:both;" />
10 meter stup, menn
<br style="clear:both;" />
Den føderale vernetenesta i Russland
Den føderale vernetenesta i Russland (russisk Federalnaja Sluschba Ochrany, FSO, kyrillisk Федеральная служба охраны) lyder direkte under den russiske presidenten, og er ein paramilitær politistyrke med ansvar for å verna statsleiinga i landet, mellom desse den russiske presidenten gjennom president-tryggingstenesta i Russlandpresident-tryggingstenesta og dessutan visse føderale eigedomar. FSO vart etablert den 27. mai 1996, men har historie attende til det sovjetiske niande direktoratet til KGB.
Forening for Sosialt Arbeid
Historikk
NFFSA har endra sin aktivitet i takt med det norske samfunnet si utvikling. Den blei skipa i ei tid der sosialpolitikk var høgt oppe på dagsorden, etter industrialiseringa og urbaniseringa som Noreg gjekk gjennom. Kombinert med ei demokratisk utvikling, og ein stat der organisasjonar hadde stor påverknad, var det ei god tid for å skipe ein frittståande, sosialpolitisk organisasjon. Dei store sakene i NFFSA var då arbeidarvern (òg internasjonalt under International Association for Labour Legislation, forgjengaren til ILO) og spreiing av informasjon til dei lågare samfunnslaga, og å fungere som politisk pressgruppe i det parlamentariske systemet for å fremje sosialpoltiske tiltak. Politikken som dominerte på Stortinget i perioden 1880-1935 kan karakteriserast som sosialliberal, der «hjelp-til-sjølvhjelp»-prinsippet var grunnmuren. Mange i NFFSA var enige med denne linja, men det fanst òg medlemmer både til venstre og høgre for denne politiske ståstaden.
Verksemd
NFFSA hadde fleire utstillinger for å spreie informasjon om arbeidervern i perioden, til dømes om heimearbeids-industrien i 1911 og arbeidarvern i 1914. Dei laga òg utval som gjorde undersøkinger for å kartlegge sosiale forhold. Møter var òg ein viktig del av verksemden, både opne og lukka. Til dømes blei det halde ope møte om «Forbud mot nattarbeid for kvinner». Foreninga trykte òg opp skrifter som dei sendte ut til medlemmar, og etterkvart eit tidsskrift, "Sosialt Arbeid" (frå 1927). NFFSA sendte dessutan jamlege «henstillinger» til Storting og regjering.
Den føderale vernetenesta i Russland
FSO har mellom 20 000 og 30 000 uniformerte tenestemenn, og i tillegg fleire tusen sivilkledde tenestemenn. Ei eiga avdeling, Kreml-regimentet i Kreml, ivaretar tryggleiken i Kreml og sørgjer for seremoniell støtte ved høgtidelege hendingar. FSO har vide fullmakter til å utføra overvåkning, ransaking og pågriping, og kan òg instruera andre føderale styresmakter.
NM i symjing 1992
3 meter sviktstup, kvinner
<br style="clear:both;" />
10 meter stup, kvinner
<br style="clear:both;" />
Forening for Sosialt Arbeid
Medlemmer
Medlemstalet var lavt heilt fram til andre verdskrigen var over. Til å begynne med var det kring 100, og auka sakte. Medlemmene var utelukkande frå middel- og overklassen i Noreg. Arbeidsorganisasjoner var òg med, som NAF, AFL og Norsk Arbeidsmandsforbund. Andre medlemsorganisasjonar var til dømes NKS, Norsk murerforbund og Polyteknisk Forening. Det var særs mange kjende politikarar og andre samfunnsaktørar med i NFFSA i den tidlege fasen, til dømes Fernanda Nissen, Hulda Garborg, Advokat Ole Dehli, Arkitekt Kristen Rivertz, statsminister Gunnar Knudsen, Johan Castberg, Hanna Castberg von der Lippe, Frederik Stang d.y., LO-leiar Ole Lian, fabrikkinspektør Betzy Kjelsberg, Oskar Jæger, og fabrikkeigar Halfdan Petterøe.
I velferdsstaten si tid
Frå etterkrigstida vaks det som er kjent som velferdsstaten fram i Noreg, og organisasjonen sine mål endra seg i takt med utviklinga. Det praktiske arbeidet til foreininga blei i aukande grad ein del av staten sine oppgåver. Særleg etter 1970 har NFFSA sitt mål i større grad vore orientert mot solidaritetsarbeid og globalt samarbeid. FSA er i dag ein nasjonal komitè for International Council on Social Welfare.
Pop Heiress
Pop Heiress er det tredje studioalbumet til den amerikanske rockegruppa Chainsaw Kittens, gjeve ut i 1994.
Innspeling
Pop Heiress vart produsert av John Agnello i løpet av fem veker i NRG Studios og Kiva West Studios i høvesvis Nord-Hollywood og Encino i California. I følgje Tyson Meade: «Me øvde i massevis på dei songane, så då me festa dei til lydband var dei i brann. Me hadde ei fantastisk tid. Me var på Atlantic Records og laga ei plate med stort budsjett i Los Angeles. Ein gong kom John til innspelinga kledd som ei rosa kanin.»
Mottaking
Trouser Press skreiv at «Pop Heiress er det beste albumet til The Kittens, takka vere ein kombinasjon av sterke knaggar, meisterleg produksjon (av John Agnello) og sjølvtilliten som kjem av slikt.» The Washington Post skreiv: «Frå det deleriske dramaet i 'Dive Into the Sea' til den T. Rex-aktige 'I Ride Free' til punkåtaka på 'Sore on the Floor' og 'Burn You Down', er dette det mest konsistente albumet til The Kittens.»
Skreosen
Skreosen er ei lita bygd i Kviteseid kommune i Vestfold og Telemark. Bygda ligg langs Fv355, ved den nordre breiddi av Skreevatnet, midt mellom Fyresdal, Dalen og Vrådal. Bygda er del av eit interkommunalt større bygdelag saman med nabobygdene Hauggrend i Fyresdal, Krossli, Austheii og Bandaksli i Tokke og Vråliosen i Kviteseid. Grunna kommunegrenser dregne opp frå gamalt av ligg desse bygdelaga i ulike kommunar, sjølv om dei til dagleg reknar kvarandre som sambygdingar. Grunna avstanden til sentrum i Kviteseid går dei fleste skulebarn på skule anten i Fyresdal eller på Dalen.
Frederikssund kommune
Frederikssund kommune er ein dansk kommune som ligg i Region Hovedstaden på Sjælland.
Kommunen er ny etter kommunereforma i 2007 og er ei samanslåing av dei tidlegare kommunane Frederikssund kommune (1970–2006), Slangerup kommune (med unntak av Uvelse valdistrikt), Skibby kommune og Jægerspris kommune.
Kommunen har 44,725 (2016) innbyggjarar og administrasjonsenteret ligg i Frederikssund.
Henry George Ferguson
Han er òg kjendt for at han i ungdomen bygde han sitt eige fly og dreiv med flyoppvisningar i Nord-Irland. På sine eldre dagar konstruerte han ein firehjulsdriven formel 1-bil.
Beyond Even (1992–2006)
Beyond Even (1992 - 2006) er eit album frå 2008 av dei britiske ambient-musikarane Robert Fripp og Brian Eno.
Satoru Iwata
Satoru Iwata var ein japansk forretningsmann, dataspelprogrammerar, dataspeldesignar og produsent. Han var den fjerde presidenten og administrerande direktør hjå Nintendo.
Iwata vart fødd i Sapporo i Japan, og uttrykte interesse for dataspel som ung og skapte sitt fyrste enkle spel medan han gjekk på vidaregåande. Han tok hovudfag i informatikk ved Tokyo Kogyo-universitetet. I 1980 vart han tilsett hjå dataspelutveklaren HAL Laboratory medan han gjekk på universitetet. Hjå HAL arbeidde han som programmerar og samarbeidde tett med Nintendo, og produserte sitt fyrste kommersielle dataspel i 1983. Spel som han bidrog til femner Earthbound og Kirby-serien. Etter ein nedgangsperiode og ein nær konkurs, vart Iwata president i HAL i 1993 etter at Nintendo-presidenten Hiroshi Yamauchi insisterte og brakte finansiell stabilitet til selskapet. Dei påfølgjande åra arbeidde han i utviklinga av Pokémon- og Super Smash Bros.-seriane. Iwata vart tilsett hjå Nintendo i 2000 som leiar av avdelinga for forretningslanlegging.
Nintendo opplevde vekst under Iwata og han vart president i mai 2002, etter at Yamauchi gjekk av. Under perioden til Iwata utvikla Nintendo konsollane Nintendo DS og Wii, som hjelpte selskapet å oppnå finansiell suksess. Som sjølverklært gamer fokuserte han på å utvide appellen til dataspel på tvers av aldersgrupper gjennom forretningsstrategien «blue ocean». Nintendo oppnådde rekordhøge inntekter innan 2009, og tidsskriftet Barron's rangerte Iwata som ein av dei 30 mest suksessrike administrerande direktørane internasjonalt. Iwata utvida strategien ved å definere ei «quality-of-life»-produktlinje for Wii som utvikla seg til ein tiårig strategi for å lage einstaka produkt. Seinare maskinvare som Nintendo 3DS og Wii U viste seg å vere lagt mindre lønsame enn Wii, og nettosalet til Nintendo fell med to tredelar frå 2009 til 2012, som førte til at selskapet opplevde driftstap for fyrste gong på 30 år. Iwata halverte frivillig lønna si i 2011 og 2014. I 2015, etter fleire år med vegring, retta Iwata noko av Nintendo sitt fokus mot den raskt veksande marknaden for mobilspel. Eit forretningsmessig partnerskap vart inngått med DeNA mars det året. Gjennom karrieren sin bygde Iwata opp eit forhold med Nintendo-fanskaren gjennom sosiale medium og regelmessige opptredenar i Iwata Asks og Nintendo Direct, slik at han vart det offentlege andletet til selskapet.
I juni 2014 vart ein svulst i gallegangen til Iwata oppdaga under ei rutinemessig fysisk undersøking. Svulsten vart fjerna og Iwata returnerte til arbeidet sitt i oktober same året. Problemet dukka opp att i 2015 og Iwata døydde 55 år gamal av komplikasjonar den 11. juli. Medlemmar av spelindustrien og fans gav hyllester gjennom offentlege fråsegner og sosiale medium, og fans verda over lagde mellombels minnesmerke. Iwata var etter døden tildelt prisen Lifetime Achievement Award under Golden Joystick Awards i 2015 og D.I.C.E. Awards i 2016.
FAPSI
FAPSI (russisk ФАПСИ) eller Føderal styresmakt for statleg kommunikasjon og information (russisk Федеральное Агентство Правительственной Связи и Информации) var ein russisk organisasjon som var aktiv i tida 1991-2003 og som var ansvarleg for SIGINT og vern av samband. Organisasjonen var oppsplitta i 2003 med nokre element i FSB. og noko i Spesialsambandstenesta i Russland‎.
David Mumford
David Bryant Mumford er ein amerikansk matematikar.
Han er professor ved Harvard University i USA. Han fekk i 1974 Fields-medaljen for det gode arbeidet sinn innan algebraisk geometri.
Gällö
Gällö er ein svensk tettstad i Bräcke kommun i Jämtlands län i landskapet Jämtland. I 2005 hadde tettstaden 758 innbyggjarar. Gällö ligg cirka 20 kilometer nordvest for Bräcke.
Sagafiguren Arnljot Gelline har namnet sitt etter dette Staden.
Karl Hals
Karl Marius Anton Johan Hals var ein norsk pianofabrikant. Han var fødd i Sørum, far hans var offiser.
Hals gjekk i snikkarlære i Christiania frå 1838. Åra 1843-47 arbeidde han utanlands. Saman med broren Petter Hals oppretta han pianofabrikken 'Brødrene Hals' i Christiania. Då broren døydde i 1871 overtok han heile fabrikken.
Hals var engasjert i organisasjonslivet innan handverk og industri. Han var formann i 'Den norske håndverks- og industriforening' og i 'Fellesforeningen for håndverk og industri'. Også formann i Kunstforeningen og i pensjonskassa Glitne. Hals hadde elles ei rekke andre offentlege verv, og sat fleire periodar i bystyret i Christiania. Han var medlem av tollkommisjonane av 1878 og av 1887.
Perioden 1889-91 representerte Hals partiet Høgre på Stortinget, vald frå krinsen Kristiania, Hønefoss og Kongsvinger. Han var medlem av tollkomiteen.
Hals vart i 1874 utnemnd til riddar av St. Olavs Orden og fekk kommandørkorset av 1. klasse i 1889. I tillegg var han kommandør av Dannebrogordenen og riddar av Æreslegionen.
Han døydde 1898 i Kristiania.
Feistmantel Valley
Feistmantel Valley er ein fossilførande dal som ligg sør for Shimmering Icefield og vest for Mount Watters i Allan Hills i Oates Land i Antarktis. Han vart undersøkt av New Zealand Antarctic Research Program Allan Hills Expedition (1964), som namngav han etter professor O. Feistmantel, som var av dei første som studerte plantelivet i Gondwana.
Ron Geesin
Karriere
Etter det første soloalbumet hans, A Raise of Eyebrows, i 1967, starta Geesin eit plateselskap, Headscope, der han gav ut As He Stands, Patruns og Right Through av han sjølv. I 1971 produsert ehan Songs for a Gentle Man av Bridget St John. Mange av dei elektroniske komposisjonane hans vart nytta som musikk for ITV sine fjernsynssendingar for skular og universitet i 1970- og 1980-åra.
I 1990-åra gav Headscope ut eit par plater, Funny Frown og Bluefuse, der moderne teknologi vart blanda med tilfeldige lydar. I 1994 gav Cherry Red Records ut Hystery, ei samleplate frå karrieren hans. I 1995 gav Cleopatra Records ut Land of Mist, ei samling av instrumental stemningar. I 1995 gav See For Miles Records ut dei to første albuma hans på CD. Headscope følgde i 2003 med CDen Right Through - and Beyond, det siste albumet hans på vinyl.
Gällstad
Gällstad er ein svensk tettstad i Ulricehamns kommun i Västra Götalands län i landskapet Västergötland. I 2005 hadde tettstaden 494 innbyggjarar.
Aurnupen
Aurnupen er ein fjelltopp med ei grusmorene på nordvestsida, situated 1,5 km nord for Flårjuven på Ahlmannryggen i Dronning Maud Land. Det vart kartlagd av norske kartografar frå landmålingar og frå flyfoto av Den norsk-britisk-svenske antarktisekspedisjonen (1949–1952), leia av John Schjelderup Giæver og kalla Aurnupen, grustoppen.
Torkell Tande
Torkell Arnold Tande var ein norsk prest og politikar fødd i Nissedal. Han var sokneprest i Sannidal frå 1930 til 1970, dei siste sju åra også prost i Bamble prosti. Frå 1954 til -65 representerte han Venstre på Stortinget. Dagny Tande Lid var systera hans.
Prestesonen Tande vart sjølv prest. Han var elles ordførar i Sannidal frå 1937 til han i 1941 vart avsett av nazi-styret. I 1945 vart han på ny ordførar. Ved stortingsvalet 1945 vart han fyrste varamann for Venstre i Telemark, noko han var heilt fram til 1954. Då Neri Valen døydde i januar 1954, heilt i byrjinga av ein fireårsbolk, rykte Tande opp til fast stortingsplass. Gjennom to attval hadde han rom mellom stortingsrepresentantane til 1965. I 1960 var han elles medlem av Europarådet, fire år tidlegare tok han vervet som formann i En Verden-rørsla si stortingsgruppe.
Tande var formann i Sannidal historielag frå 1945 og i lang tid framover. I den eigenskap var han medredaktør til bygdebøkene for Sannidal og Skåtøy.
Austhamaren
Austhamaren er eit fjell, 2060 moh, som står like aust for Byrdbreen i Sør-Rondane. Det vart kartlagd av norske kartografar i 1946 frå flyfoto tekne under Lars Christensen-ekspedisjonen, 1936–37, og i 1957 frå flyfoto tekne under U.S. Navy Operasjon Highjump, 1946–47, og namngjeve «Austhamaren».
Grant Valley
Grant Valley er ein dal mellom Communication Heights og Mount Ash i Darwin Mountains i Antarktis. Ein flik av is frå Hathertonbreen ligg i munningen av dalen. Han vart kalla opp etter Bettie Kathryn Grant, informasjonssystemsstyrar ved Amundsen-Scott-stasjonen. Ho var 11 gonger i Antarktis, 1990–2001, dei siste 10 ved Amundsen-Scott-stasjonen der ho overvintra 1993.
Falahat
Falahat (òg Fallahat, al-Fallahat, Mintaqat al Falahat) er ein landsby i Irak, som ligg i Al Anbar guvernement vest for byen Fallujah, sør for elva Eufrat. Byen Habbaniyah ligg nordvest for landsbyen.
I 2016, under kringsetjinga av Fallujah og det påfølgjande slaget, var det intense kampar i området mellom den irakiske hæren og militante frå IS. Den 11. mai bomba fly frå koalisjonen området og åtte militante omkom.
Ethnologue
Ethnologue: Languages of the World er ein katalog over språk som vert gjeven ut i papirform og på Internett av SIL International.
I 1984 tok Ethnologue i bruk SIL-kodar, trebokstavskodar for alle språk. Kodesettet omfatta langt fleire språk enn andre standardar, som ISO 639-1 og RFC 3066. I den 14. utgåva var det heile 7148 SIL-kodar som ikkje stemte overeins med ISO 639-2-kodene. Dette avviket vart sett som negativt, og i 2002 vart Ethnologue invitert til å arbeide saman med ISO for å lage ein ny, felles standard. Denne standarden, ISO 639-3, vart tekne i bruk frå 15. utgåve, og omfattar 7299 kodar. Prinsippet for samanslåinga var at der språket hadde ein ISO-639-2-kode vart den overført til 639-3, mens språka utan 639-2-kode heldt på SIL-koden sin. Resultatet er at ISO-639-3 no omfattar alle språka i verda.
Ehtnologue vert både rost og kritisert. Utover kor omfattande verket er, har det særleg vorte rost for å ta med ei rekkje alternative namn på språk, som namnet talarane sjølv bruker, det offisielle namnet på språket og kva andre kallar det. Kritikken går mellom anna på klassifiseringa av semittiske språk, der einskilde hevdar at SIL Internationals kristne grunnhaldning har ført til galne klassifiseringar av religiøse eller ideologiske årsaker.
Andrés Reggio
I det siste året av den austerrikske arvefølgjekrigen forsvarte han Havanna mot åtaket til Charles Knowles, men saka kom for krigsretten fordi slaget hadde skjedd få månader etter Aix-la-Chapelle-traktaten i 1748, då det vart fred mellom Storbritannia og Spania. Han vart derimot frikjend sidan han berre hadde prøvd å forsvare Havanna mot Knowles. I 1749 returnerte han ein siste gong til Spania, der han vart forfremma til generalkaptein.
Ragnar Nordby
Ragnar Asbjørn Nordby var ein norsk husflidsmann frå Stokke i Vestfold.
Frå unge år samla Nordby kunnskap om folkekunst, handverk og samarbeidsformer i det gamle bondesamfunnet rundt om i Vestfold. Han granska både det ferdige arbeidet og arbeidsmåtane nøye, noko som mellom anna resulterte i at han forma ein vestfoldbunad i 1932. Etter han vart cand.philol. i 1934, arbeidde han som lektor i tida 1935-47. Åra 1947-54 var han kontorsjef i Landbruksdepartementet. Frå 1954 var han disponent i Den Norske Husflidsforening, der han gjorde viktig innsats for også samisk husflid.
Nordby var i studietida formann i Studentmållaget. Seinare var han både formann og sekretær i Landsnemnda for bunadsspørsmål.
Sørbygda
Sørbygda er ei bygd i Fyresdal i Fyresdal kommune i Vestfold og Telemark. Ho ligg rett sør for Folkestadbyen, som forklarer namnet. Det lokale hotellet Airparc Fyresdal Hotell ligg her. Køyrer ein vidare sørover på Fv355 kjem ein til grendene Momrak og Kilegrend.
I Need You av America
«I Need You» er ein song av den amerikanske rockegruppa America, gjeven ut i 1972 som den andre singelen deira frå det sjølvoppkalla debutalbumet America. Songen var skriven av Gerry Beckley.
Cash Box skildra songen som «ein mild, 'Something'-aktig ballade.»
George Martin miksa studioinnspelinga på ny for inkludering på History: America's Greatest Hits (1975) med tonehøgda sat ned ein kvart tone og bassgitaren sett opp ytterlegare i volum frå originalutgivinga. Ein alternativ miks frå 1971 (elles basert på George Martin-miksen) finst på 2015-utgivinga Archives, Vol. 1.
Medverksande
(Ifølgje baksida av vinylutgåva frå 1972 av America).
Salslister
Sangen vart ein topp ti-hit og låg ti veker på Billboard Hot 100-listene i USA, der han nådde niandeplassen. Det var andre topp ti-singlen til bandet, etter suksessen med deira førre hit «A Horse With No Name». Han gjekk òg inn på Billboard Adult Contemporary-lista på ein sjuandeplass, og både Cash Box Singles Chart og Record World Singles Chart som nummer 8. I motsetning til den førre hitsingelen deira fekk han ingen sertifiseringar av RIAA.
Coverversjonar
Andy Williams gav ut ein versjon i 1972 på albumet sitt, Alone Again (Naturally). Same år sleppte òg Percy Faith og Ray Conniff versjonar av songen.
Harry Nilsson spelte inn songen til albumet ...That's the Way It Is frå 1976
Agronomen Knut Monrad
Knut Monrad var ein norsk agronom som ivra mykje for å dyrke opp myrane i Noreg.
Monrad, som var fødd i Jelsa i Rogaland, utdanna seg til sivilingeniør og tok høgre landbruksutdanning. Frå 1898 til han døydde var han amtsagronom i Buskerud, med bustad på Solhaug i Lier kommune. Særleg var han oppteken med å få i gang oppdyrking av myrar, åra 1904-05 var han forsøksleiar i Det norske myrselskap. Han var med å skipe mange torvstrøyarlag og kooperative kjøpelag i amtet.
Bandaksli
Bandaksli er ei bygd på sørsida av innsjøen Bandak i Tokke kommune i Telemark-området i Vestfold og Telemark fylke. På grunn av storstilt gruvedrift i områdi kring Bandaksli vart dette eit trafikknutepunkt frå slutten av 1800-talet. Malm vart frakta med hest og kjerre ned til brygga, og vidare med båt mot Skien. Båtane var også viktige transportmiddel for resten av samfunnet fram til 1960-talet, då bil, buss og lastebil tok over.
I mellomkrigsåri var det både hotell, postkontor, butikk og bensinstasjon i Bandaksli, i tillegg til brygga. I dag er berre eit fåtal personar busette i Bandaksli. Det er fleire hus og småbruk som vert nytta som bustader på fritidi.
Bygda er del av eit interkommunalt større bygdelag saman med nabobygdene Hauggrend i Fyresdal, Krossli og Austheii i Tokke og Skredosen og Vråliosen i Kviteseid. Grunna kommunegrenser dregne opp frå gamalt av ligg desse bygdelagi i ulike kommunar, sjølv om dei til dagleg reknar kvarandre som sambygdingar. Samkvemmet med nabobygda Lårdal på andre sida av Bandak viktig det òg.
A Horse with No Name
«A Horse with No Name» er ein song av det amerikanske folkrockbandet America, skriven av Dewey Bunnell. Det var den første og mest suksessrike singelen deira, gjeve ut i slutten av 1971 i Europa og byrjinga av 1972 i USA, og han toppa hitlistene i Canada, Finland og USA. Singelen selde til gullplate i USA.
Utvikling
Det sjølvtitulerte debutalbumet til America vart først gitt ut i Europa, utan «A Horse with No Name», og oppnådde berre moderat suksess. Opphavleg vart han kalla «Desert Song», og vart skriven medan bandet budde heime hos studiomusikaren Arthur Brown, nær Puddletown i Dorset i England. Dei to første demoane vart spelt inn der av Jeff Dexter og Dennis Elliott, og var meint å fanga kjensla av den varme, tørre ørkenen som hadde vorte avbilda i eit måleri av Salvador Dalí, og i eit bilete av M.C. Escher med ein hest. Forfattaren Dewey Bunnell seier òg at han hugsa reisene gjennom Arizona- og New Mexico-ørkenen i barndommen då familien hans budde på Vandenberg Air Force Base. Bunnell har forklart at «A Horse with No Name» var «ein metafor for eit køyretøy for å komma vekk frå forvirringa i livet til ein stille, fredeleg stad».
I eit forsøk på å finna ein song som ville vera populær i både USA og Europa, var Warner Brothers motvillige til å gi ut balladen «I Need You» av Gerry Beckley som den første singelen frå America. Plateselskapet spurde bandet om dei hadde noko anna materiale, og sørgde for at America spelte inn fire songar til i Morgan Studios i Willesden i London. «A Horse with No Name» vart gitt ut som den utvalde songen på ein tre-spors singel i Storbritannia, Irland, Frankrike, Italia og Nederland i slutten av 1971. På utgivinga delte «A Horse with No Name» A-sida med «Everyone I Meet Is from California». «Sandman» var på B-sida. Den amerikanske to-spors utgivinga tidleg i 1972 inkluderte likevel ikkje «Sandman», med «Everyone I Meet Is from California» på B-sida.
Komposisjon
«A Horse with No Name» vart spelt inn i e-moll med akustisk gitar, bassgitar, trommesett og bongotrommer. Den einaste andre akkorden er ein D, gripen på dei djupe E- og G-strengene på andre band. Ein 12-strengsgitar speler ein ekstra F♯ (andre band, høg E-streng) på baktakten av Em. Eit kjent trekk i songen er den drivande basslinja med ein hammar-knagg i kvart refreng. Ein «fossefall»-aktig solo fullfører arrangementet. Ian Samwell var produsent på dagen for den endelege innspelinga i Morgan Studios, då gruppa først syntest han var for banal og trong litt overtaling for å faktisk spela han. Gerry Beckley har forklart i magasinet Acoustic Guitar (mars 2007) at den korrekte stemminga for gitaren er D E D G B D, lågt til høgt. Akkordmønsteret som blir gjenteke gjennom heile songen er: 202002 (Em), deretter 020202 og 000202. Stemminga er unik for denne songen; dei brukte han ikkje på nokon annan America-song.
Mottaking
Sjølv om songen vart forboden av nokre amerikanske radiostasjonar på grunn av antekne narkotikareferansar til heroinbruk («horse» er eit vanleg slanguttrykk for heroin), klatra songen heilt til toppen av den amerikanske Billboard Hot 100, og albumet nådde raskt platinaplate. Songen nådde tidlegare hitlistene i Irland (nummer 4), Nederland (nummer 11) og Storbritannia (nummer 3, den einaste topp 40-hiten deira i landet) enn han gjorde i USA.
Likskapen mellom songen og noko av musikken til Neil Young vekte ein viss kontrovers. Til dømes skildra Cash Box i meldinga si av «A Horse with No Name» America som «CSN&Y-etterlikningar.» «Eg veit at praktisk talt alle, ved første gongs høyrsel, gjekk ut frå at det var Neil», sa Bunnell. «Eg la aldri heilt skjul på at eg var inspirert av han. Eg trur det er i strukturen av songen like mykje som i tonen i stemma hans. Det gjorde litt vondt, fordi me fekk nokre ganske dårlege tilbakeslag. Eg har alltid tilskrive det meir til at folk vernar sine eigne heltar meir enn å angripa meg.» Ved eit slumpetreff var det «A Horse with No Name» som erstatta Young sin «Heart of Gold» på førsteplassen på den amerikanske poplista.
Singelen oppnådde eit sal på over 50 000 eksemplar i Australia, noko som kvalifiserte til tildeling av ei gullplate.
Tuba-Zangariyye
Tuba-Zangariyye eller Tuba az-Zanghariyya (arabisk طوبه زنغرية, hebraisk טוּבָּא-זַנְגָרִיָה) er ein beduin-by i Nord distrikt i Israel som fekk lokal kommunestatus i 1988. Han vart danna då to landsbyar, Tuba og az-Zangariyye, vart slått saman. Han er folkesett av beduinstamma El Heib. Tuba ligg nær Kfar Hanassi, oppom Jordanelva. Byen ligg 250 meter over havet. I 2009, hadde byen eit folketal på 6 000.
A Horse with No Name
Mottaking
Songen har fått kritikk for teksten, mellom anna «The heat was hot»; «There were plants, and birds, and rocks, and things»; og «'Cause there ain't no one for to give you no pain.» Ifølgje ein anekdote frå Robert Christgau avviste Randy Newman «A Horse With No Name» som ein «song om ein gut som trur han har teke syre».
Tuba-Zangariyye
Osmansk tid
Landsbyen vart kalla opp etter beduinstammene 'Arab al-Zanghariyya og 'Arab al-Hayb', som budde i telt nær Ein Tuba. Nomadane budde først i teltleirar go seinare i landsbyar, grunnlagde i 1903.
Billingstad stasjon
Billingstad stasjon er ein jarnbanestasjon på Drammensbanen på Billingstad i Asker kommune. Stasjonen vart opna i 1919 som haldeplass, og har namn etter den tidlegare garden Billingstad, som òg har gjeve namn til stroket Billingstad som stasjonen ligg i. Haldeplassen fekk status som stasjon i 1921,og fekk ein skikkeleg stasjonsbygning då stasjonsbygningen på Skøyen stasjon i noverande Oslo vart flytta til staden i 1920 og bygd om for føremålet. Flyttinga vart gjort i samband at ein ny stasjonsbygning i mur vart sett opp på Skøyen; denne bygningen står der framleis.
A Horse with No Name
Mottaking
Penn Jillette spurde bandet om tekstlinja «there were plants, and birds, and rocks, and things» etter ein konsert i Atlantic City, der America opna for Penn & Teller. Ifølgje Jillette var forklaringa på teksten at dei var rusa på cannabis medan dei skreiv han. I eit intervju i 2012 avviste Beckley historia til Jillette og sa: «Eg trur ikkje Dew var steina.»
Tuba-Zangariyye
Staten Israel
Byane vart erobra av Haganah-styrkar den 4. mai 1948 under ein deloperasjon av Operasjon Yiftach. Al-Zangariyye vart i røynda øydelagd, medan Tuba ikkje vart angripen av dei israelske styrkane og stod urørt. Dei fleste innbyggjarane som flykta frå ei to landsbyane før dei vart erobra, flytta austover til Syria, men mange frå al-Zangariyye flykta berre til Tuba.
A Horse with No Name
Medverkande
(I følgje plateomslaget til America frå 1972.)
Billingstad stasjon
Stasjonen vart frå 1982 rekna som haldeplass, og berre lokaltog stoggar her.
Tuba-Zangariyye
Moskébran
I oktober 2011 vart ein av moskeane i byen sett i brann. Åtaket sjokkerte israelarar, sidan mange beduinar, inkludert dei frå denne landsbyen, tente i Det israelske forsvaret. Den israelske presidenten Shimon Peres fordømde åtaket og sa «Det er samvitslaust at ein jøde skulle gjere skade på noko som er heilag for ein annan religion ... Me ville ikkje tillate ekstremistar eller kriminelle å underskjere behovet å leve saman i likskap og gjensidig respekt.»
A Horse with No Name
Medverkande
America
Billingstad stasjon
Billingstad stasjon er altså mykje yngre enn Drammensbanen, som vart bygd i 1872. Ein pådrivar for å få til ein stasjon på Billingstad var Inga Falsen Gjerdrum (1863–1934), som er vorte heidra ved å få ein veg på sørsida av jarnbanelina kalla opp etter seg.
Tuba-Zangariyye
Moskébran
Det var mange indikasjonar på at det var lokale arabiske innbyggjarar som hadde sett moskeen i brann. Moskeen låg nær bustadhus i landsbyen og det var fleire andre moskear mykje nærare hovudvegen, som ville ha vore enklare for folk utanbygds å setje i brann. Ungdom i landsbyen svarte med å setje ein lokal kommunebygning i brann og brenne ned ei jødisk-eigd eng i nærleiken.
A Horse with No Name
Medverkande
Studiomusikarar
I populærkulturen
I Breaking Bad-episoden «Caballo sin Nombre» byrjar episoden med at Walter White køyrer gjennom ørkenen i New Mexico medan han lyttar til songen.
Songen blir vist både på den fiktive radiostasjonen «K-DST» i spelet og på det offisielle CD-lydsporet til Rockstar Games-videospelet Grand Theft Auto: San Andreas frå 2004.
Musikalske referansar
Michael Jackson songen «A Place with No Name» vart gitt ut posthumt av TMZ som ein 25 sekunds snutt den 16. juli 2009. Snutten liknar mykje på «A Horse with No Name». Jim Morey, både Jackson og America sin tidlegare bandmanager, har uttalt at «America var stolte over at Michael valde å gjera songen deira, og dei håpar han blir tilgjengeleg for alle Michael sine fans å høyra.» Songen vart ommastra og gitt ut i sin heilskap saman med den originale Michael Jackson-innspelinga på Jackson-albumet frå 2014, Xscape.
Songen vart sampla av Milo i songen hans «Geometry and Theology» frå albumet Cavalcade, der kvar song samplar ein song av America.
Songen er nemnt i Tin Machine-songen «Stateside» frå 1991 på albumet Tin Machine II.
Austhjelmen
Austhjelmen er ein fjelltopp, 1740 meter over havet, som står 3 km aust for Vesthjelmen i Sør-Rondane. Det vart kartlagd av norske kartografar i 1946 frå flyfoto tekne under Lars Christensen-ekspedisjonen, 1936–37, og i 1957 frå flyfoto tekne under U.S. Navy Operasjon Highjump, 1946–47, og namngjeve av dei.
Swindon
Swindon er ein by i Wiltshire i Sørvest-England. Han ligg halvvegs mellom Bristol, 64 km mot vest, og Reading, 64 km mot aust. London ligg 130 km mot aust. Byen hadde kring 233 400 innbyggjarar i 2021.
Swindon vart utpeikt som Expanded Town i 1952 og dette har ført til at folketalet har auka raskt. Swindon jernbanestasjon ligg langs linja frå London Paddington til Bristol. Swindon er ei sameint styresmakt. Innbyggjarane i Swindon vert kalla Swindonians. I Swindon ligg Bodleian bibliotekdepot med 246 km med bokhyller.
Swindon har eit gamalt fotballklubb med ei lang historie, Swindon Town FC. Heimebanen der heiter County Ground. Laget har spela i League Two sidan 2017, og vann jamvel serietittelen 2019-20. Dei flytta ikkje opp til League One på grunn av økonomiske og eigarskapsproblem.
9K38 Igla
9K38 Igla (russisk: Игла́, nål) er eit Игла́ antiluftskyts. Orginalvarianten hadde NATO-kallenamnet SA-16 Gimlet. Den nyaste varianten er kjend som SA-24 Grinch.
Marguerite Duras
Marguerite Duras var ein fransk forfattar og filmskapar.
Bakgrunn
Duras var fødd og voks opp i Fransk Indokina, og la ofte handlinga i verka sine til dette området. Ho var aktiv i motstandskampen under den andre verdskrigen og var medlem av det franske kommunistpartiet til ho blei ekskludert i 1950-åra.
Ho døydde i Paris, og vart jordfesta i gravlunden Cimetière du Montparnasse.
Verk
Duras skreiv først tradisjonelle, realistiske romanar i ein stil som særleg var påverka av François Mauriac. Etterkvart eksperimenterte ho meir med form og blei ei tid assosiert med «nyromanen». Romanane hennar er ofte korte og sterkt komprimerte, og har ingen «allvitande forteljar», slik at bøkene får eit ope og mangetydig preg. Duras er meir oppteken av innhaldet i romanane enn nyromanforfattarane gjerne er, og romanane har ofte eit feministisk preg.
Stadig tek ho opp forholdet mellom ein kvinnelege hovedperson og ein ektemann/elskar eller ei venninne/rivalinne. Romanene L'Amant (1984, som vann Goncourt-prisen; norsk Elskeren) og La Douleur (1985, norsk Smerten), som skildrar menneskelege konfliktar under andre verdskrigen, gav henne ein stor lesarkrins. Ho tok opp tilsvarande stoff i L'Amant de la Chine du Nord (1991; norsk Elskeren fra Nord-Kina, 1995).
Det er typisk for Duras sine romanar at dialogen speler ei viktig rolle. Ho skreiv også ei rekkje tekstar for teater, mellom anna La Square (1962), La Musica (1965) og Suzanna Andler (1968). I 1959 skreiv ho originalmanus til den poetiske krigsfilmen Hiroshima, mon amour (Hiroshima, min elskede; regi Alain Resnais), og laga seinare filmar som ofte vidareutvikla tema frå romanane og teaterstykka. Den filmatiske stilen hennar liknar på romanskriften, langsam og frigjort for overflødige element.
FM (No Static at All)
«FM» var den første singelen Steely Dan gav ut på MCA Records (som hadde gjeve ut filmmusikkalbumet), og skjedde før MCA kort tid etter kjøpte opp ABC Records, som var selskapet til bandet fram til då. «FM» var blitt spelt inn under same innspelinga som albumet Aja, med somme av dei same studiomusikarane og teknikarane som spelte inn albumet, inkludert medlemmane og låtskrivarane Walter Becker og Donald Fagen. Blant musikarane var saksofonisten Pete Christlieb og trommeslagaren Jeff Porcaro; fleire medlemmar av Eagles song korvokal.
Det var første gongen Becker og Fagen hadde skrive musikk for ein film sidan You've Got to Walk It Like You Talk It or You'll Lose That Beat i 1971, eitt år før debutalbumet til Steely Dan kom ut. «FM» inkluderer òg strykarar arrangert og dirigert av Johnny Mandel, som var andre gongen bandet hadde nytta strykarar på ein song. Det var òg den einaste gongen at Becker (bass og gitar) og Fagen (piano) spelte hovudtyngda av instrumenta på albumet sjølv. Lydteknikaren Roger Nichols vann Grammyprisen det året for beste lydinnspeling (ikkje-klassisk musikk) for arbeidet sitt på «FM», som var einaste gongen prisen vart gjeven for ein enkel song.
Old Bahama Channel
Old Bahama Channel er eit sund nordaust for Cuba og Sabana-Camagüey-øyane og sør for Bahama Banks. Sundet er om lag 160 km langt og 20 km breitt.
Old Bahama Channel deler dei nordlegaste områda av Dei vestindiske øyane i nesten to like store område. Nord og nordaust for sundet ligg Great Bahama Bank og Bahamas, og i sør ligg sandbanken rundt Cuba. Old Bahama Channel grenser heilt i nordvest til Floridasunda via to armar rundt Cay Sal Bank, Santaren-kanalen og Nicholas-kanalen. Sundet vert rekna for å munne ut i aust mellom Kapp Maysi på Cuba og Inagua på Bahamas. Stundom vert det djupe havområdet mellom Hispaniola og Puerto Rico òg rekna som ein del av sundet. Den smalaste delen av Old Bahama Channel er mellom 22° og 23 °N, der det stort sett er smalare enn 20 km.
Dei spanske handelsrutene til koloniane deira gjekk opphavleg gjennom Old Bahama Channel, men seinare vart Floridasunda rekna som eit tryggare alternativ.
Skøyen stasjon
Skøyen stasjon er ein jarnbanestasjon for persontrafikk på Drammensbanen på Skøyen, vest i Oslo, opna i 1872 med namnet Tyskestranden. Frå 1876 til 1903 var namnet Bygdø, ettersom landevegen frå halvøya Bygdøy kom inn her.
Furesø kommune
Furesø kommune er ein dansk kommune som ligg i Region Hovedstaden på Sjælland.
Skøyen stasjon
Stasjonen har stor trafikk og er bygd om fleire gongar, seinast i 1998, og har no fire spor og to plattformer med tilgang gjennom inngangar under spora og trapper og ramper opp. Stasjonsbygningen i mur som vart sett opp i 1915-1916 i samband med at Drammensbanen vart bygd om frå eitt spor til dobbeltspor på strekninga, er teke vare på og inkorporert i den noverande stasjonen. Denne bygningen, som erstatta den opphavlege stasjonsbygningen i tre i sveitserstil (som vart flytta til Billingstad stasjon og nytta som stasjonsbygning der), vart teikna av arkitekt Einar Gleditsch hjå NSBs arkitektkontor.
Furesø kommune
Kommunen er ny etter kommunereforma i 2007 og er ei samanslåing av dei tidlegare kommunane Farum kommune i tidlegare Frederiksborg amt og Værløse kommune i tidlegare Københavns amt.
Skøyen stasjon
Skøyen stasjon er endestasjonen i Oslo for fleire lokaltog på liner som kjem inn til byen over Oslo Sentralstasjon, og er knytt beinveges til store areal med oppstillingsspor både i stroket Skøyen – Bestum (fram til den nedlagde Bestun stasjon) og på Filipstad i Oslo.
Furesø kommune
Kommunen har 40,156 (2016) innbyggjarar og administrasjonsenteret ligg i Værløse.
Hale Valley
Hale Valley er den nordlegaste av tre stort sett isfri dalar som strekkjer seg austover frå Midnight Plateau i Darwin Mountains i Antarktis. Denne dalen ligg like sør for Kennett Ridge. Han vart kalla opp etter Mason E. Hale, ein lavologist ved National Museum of Natural History (Smithsonian), Washington, D.C., som arbeidde kring seks somrane i McMurdo Dry Valleys frå 1980.
Gamleby
Gamleby er ein svensk tettstad i Västerviks kommun i fylket Kalmar län i landskapet Småland. I 2005 hadde tettstaden 2 805 innbyggjarar.
Gamleby ligg cirka 25 kilometer nordvest for Västervik. Namnet tyder den gamle byen og henspelar på at staden ligg på plassen der opphavleg Västervik låg.
Southend-on-Sea
Southend-on-Sea er ein kystby og sameint styresmakt i Essex i England. Han ligg på nordsida av Themsen, omkring 65 km austom London, og grensar mot Rochford i nord og Castle Point i vest.
I viktoriansk tid vart staden, som hadde jernbanesamband med hovudstaden, populært som reisemål for londonarar. Turisme har sidan då vore den viktigaste næringa. Southend Piar er den lengste fornøyelsespiren i verda, 2185 meter lang.
I 1960-åra kom ei nedgangstid for britiske kystbyar, først og fremst på grunn av at mange tok billige charterturar framfor å feriere i heimlandet. Southend måtte finne nye inntektskjelder og det vart oppretta ei rekkje handelsbedrifter. Mykje av det viktorianske preget forsvann i denne tida. Byen har færre underhaldningstilbod enn andre engelske byar av same storleik, noko som truleg skuldast at ein stor del av den yrkesaktive folkesetnaden pendlar til London og difor oppsøkjer kulturelle attraksjonar der i staden.
HM's Revenue and Customs er ein av dei største arbeidsgjevarane i byen. University of Essex har eit kollegium i byen, South East Essex College.
Gammelgården
Gammelgården er ein svensk tettstad i Kalix kommun i Norrbottens län i landskapet Norrbotten. I år 2005 hadde tettstaden 307 innbyggjarar.
Folkestadbyen
Folkestadbyen i Fyresdal kommune har tidlegare utgjort sentrum i bygda. Det var her, der den gamle hovudvegen mellom gardstuna langs Fyresvatn kryssa Sitjeåi, at det på 1870-talet oppstod eit nærings- og handverkssentrum på grunnen til den gamle Folkestad gard. Det var tre gater i eit triangelmønster; hovudvegen, Skippergata og Lensmannsgata. I laupet av 40 år vart små hus flytta dit frå andre delar av bygda, eller nye hus vart oppført, fleire av dei i sveitserstil.
I dag utgjer Folkestadbyen ein del av tettstaden Moland.
Gammelstaden i Norrbotten
Gammelstaden er ein svensk tettstad i Luleå kommun i Norrbottens län i landskapet Norrbotten. I 2005 hadde tettstaden 4 892 innbyggjarar.
Shigeru Miyamoto
Miyamoto heldt fram med å skape både Super Mario Bros. og The Legend of Zelda, som vart store suksessar for Nintendo Entertainment System (NES). Spela hjelpte Nintendo og NES-konsollen i å dominere konsollmarknaden, særleg etter dataspelkrakket i 1983. Spela hans har vorte flaggskip for alle spelkonsollane frå Nintendo, frå arkademaskinene i 1970-åra fram til i dag. Han leidde programvareavdelinga Nintendo Entertainment Analysis & Development som utvikla mange av dei eigne spela frå selskapet. Som følgje av bortgangen til Nintendo-president Satoru Iwata i juli 2015, tok Miyamoto saman med Genyo Takeda rolla som fungerande president fram til han vart formelt utnemnd til den «kreative karen» i selskapet nokre månader seinare.
Kreml-regimentet
Presidentens regemente (russisk Президентский полк Комендатуры Московского Кремля) er eit garnisonsregiment forlagt til Kreml i Moskva. Regimentet er underlagt Den føderale vernetenesta i Russland.
Oppgåve
Presidenteregimentet har til oppgåve å verne den høgste statsleiinga i Russland med vekt på Kreml. Det har ansvaret for heidersvakta ved den Den ukjende soldatens grav i Moskva og deltar i statsseremoniar.
Gladsaxe kommune
Gladsaxe kommune er ein dansk kommune som ligg i Region Hovedstaden på Sjælland. Før kommunereforma i 2007 høyrde kommunen til det no oppløyste Københavns amt.
Kommunen har 67,914 (2016) innbyggjarar og administrasjonsenteret ligg i Søborg.
Chainsaw Kittens av Chainsaw Kittens
Chainsaw Kittens er det fjerde studioalbumet til det amerikanske alternativ rock-bandet Chainsaw Kittens. Det kom ut i 1996 på Scratchie Records.
Mottaking
Alternative Rock skreiv at «glitterrøtene skin framleis kraftig, men punkintensiteten har forsvunne, i lag med dei fleste av dei klirrande popmelodiane.» Chicago Tribune kalla det «eit av dei søvnigare popplatene i 1996» og «utan tvil eit høgdepunkt i karrieren deira».
Farkas Bolyai
Farkas Wolfgang Bolyai var ein ungarsk matematikar. Bolyai var studiekamerat og barndomsvenn av Carl Friedrich Gauss, og han er mest kjend for brevvekslinga si med Gauss. Bolyai eigna store delar av livet til undersøkingar av grunnlaget til geometrien. Han var far til János Bolyai.
Norwich
Norwich (//) er ein by i East Anglia i Aust-England. Byen er administrasjonsbyen i grevskapet Norfolk, og utgjer eit eige distrikt.
Forstadene i Norwich strekkjer seg utanfor bygrensene, og ein finn store forstader både i vest, nord og aust for Norwich, medrekna tettstaden Thorpe St Andrew på austsida. Byen har 129 500 innbyggjarar og er den fjerde tettaste folkesette byen innanfor Aust-England med 3 319 innbyggjarar per kvadratkilometer. Elva Wensum renn frå vest til aust gjennom byen og deler Norwich opp i to, ein sørleg og ein nordleg del.
Norwich var ein viktig by på 1000-talet, og flamsk tilflytting gjorde han til eit sentrum for ullvaretilverking på 1300-talet. Under andre verdskrigen leid Norwich skade under tyske bombeåtak.
Romersk tid
Romarane la hovudstaden i Storbritannia til Venta Icenorum 3,5 km sør for Norwich rett ved landsbyen Caistor St. Edmund.
Eldre engelsk tid og erobringa til normannarane
I 1066 då normannarane erobra England, var Norwich ein av dei største byane. Domesday Book har det nedskrive at Norwich hadde omtrent 25 kyrkjer og ein folkesetnad på mellom 5000 og 1000 innbyggjarar. I han stod det òg om plasseringa til ei angelsaksisk kyrkje i Tombland, der den angelsaksiske marknadsplassen låg, og no seinare Norwich-katedralen. Norwich fortsette å vere eit hovudsenter for handel sidan Wensum var ei passande eksportrute ut til sjøen. Kvernsteinar og andre gjenstandar frå Skandinavia og Rhinland er funne under utgravingar i sentrum av Norwich som daterer tilbake til det 1000-talet og framover.
Då Norwich Castle vart bygd på 1070-talet, vart den angelsaksiske området til busetjinga sør for Wensum meir eller mindre øydelagt på grunn av slottsbygginga. Normannarane laga i staden for ei ny busetjing rundt slottet og området vestanfor. Dette vart kjent som «The new borough» (Den nye byen) eller «The French borough» (den franske byen) som sentrerte seg rundt torgplassen til normannarane, låg der det noverande kjøpmannstorget ligg i byen (Provision Market).
I 1096 byrja Herbert av Losinga, biskopen av Thetford, bygginga av Norwich-katedralen. Hovudmaterialet til konstruksjonen var kalkstein importert frå Caen i Normandie. For å transportere byggesteinen til plassen der katedralen skulle byggjast, grov munkar ein kanal frå elva, der Pulls Ferry ligg i dag, og heile vegen opp til austveggen på katedralen. Herbert de Losinga flytta bispesetet sitt dit, og Norwich-katedralen vart domkyrkje for Norwich bispedømme. Biskopen av Norwich underskiver enno med Norvic.
Mellomalder
På midten av 1300-talet var dei om lag 4 km lange bymurane i Norwich ferdigbygd. Desse gjekk langs elva og gjerda inn eit større område enn heile City of London. Ei ulempe ved dette vart at med eitt veggane var bygd, vart det ulovleg å byggje utanfor dei, noko som hemma utvidinga av byen.
I 1144 vart jødane i Norwich skulda for ritualmord etter at ein gut (Vilhelm av Norwich) vart funnen død med fleire stikksår. Denne hendinga vart grunnlaget for ein kult, og William oppnådde martyrstatus. Etter kvart vart William òg heilagkåra. St. William-kulten trekte til seg store mengder pilegrimar, noko som gjorde den lokale kyrkja rikare. Den 6. februar 1190 vart alle jødane i Norwich massakrerte, unntatt eit fåtal som søkte tilflukt i slottet.